**Ministru kabineta rīkojuma projekta „Par valsts meža zemes nodošanu Jēkabpils pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Jēkabpils pilsētas pašvaldības īpašumā valsts meža zemi – valsts nekustamo īpašumu „Dolomīta iela” (nekustamā īpašuma kadastra Nr.5601 002 1174) − zemes vienību (zemes vienības kadastra apzīmējums 5601 002 1157) 5,7265 ha platībā – Jēkabpilī, lai to izmantotu pašvaldības autonomās funkcijas veikšanai – ceļu būvniecībai (ielas rekonstrukcijai). Projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 izvērtēja Jēkabpils pilsētas pašvaldības iesniegtos dokumentus valsts meža zemes atsavināšanai.Jēkabpils pilsētas pašvaldība 2016. gada 9. novembra vēstulē Nr.2.7.28/268 lūdza Zemkopības ministriju izskatīt iespēju atsavināt, nododot īpašumā bez atlīdzības, nekustamā īpašuma Dolomīta ielā 1, Jēkabpilī (kadastra Nr.5601 002 1189) sastāvā ietilpstošās zemes vienības ar kadastra apzīmējumu 5601 002 0037 daļu aptuveni 4,5 vai 5,7 ha platībā pašvaldības autonomās funkcijas – ceļa (ielas) būvniecības – īstenošanai. Nekustamais īpašums Dolomīta ielā 1, Jēkabpilī 2011. gada 26. maijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Jēkabpils rajona tiesas zemesgrāmatu nodaļas Jēkabpils pilsētas zemesgrāmatas nodalījums Nr.100000491465).Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2017. gada 30. janvāra vēstulē Nr. 4.1-2\_011i\_101\_17\_57, izvērtējot atsavināmās platības atbilstoši Jēkabpils pilsētas pašvaldības pievienotajām shēmām aptuveni 4,5 ha platībā (ja zemes vienība tiek sadalīta trīs daļās) un aptuveni 5,7 ha platībā (ja zemes vienība tiek sadalīta divās daļās) un ievērojot īpašuma atrašanos pilsētas teritorijā, par racionālāku un lietderīgāku no zemes apsaimniekošanas viedokļa uzskata zemes vienības sadalīšanu divās daļās, norādot, ka neiebilst pret valsts zemes vienības ar kadastra apzīmējumu 5601 002 0037 daļas aptuveni 5,7 ha platībā (vairāk vai mazāk, cik izrādīsies, sadalot zemes vienību) atsavināšanu par labu Jēkabpils pilsētas pašvaldībai, atsavināšanu īstenojot Meža likumā noteiktajā kārtībā.Zemkopības ministrija no Jēkabpils pilsētas pašvaldības 2017. gada 27. februāra vēstulē Nr.2.7.26/67 un 2017. gada 18. aprīļa vēstulē Nr.2.7.29/141 saņēma ierosinājumu un dokumentus par valsts meža zemes *–* nekustamā īpašuma Dolomīta ielā 1, Jēkabpilī (nekustamā īpašuma kadastra Nr.5601 002 1189) sastāvā ietilpstošās zemes vienības ar kadastra apzīmējumu 5601 002 0037 daļu aptuveni 5,7 ha platībā – atsavināšanu pašvaldības autonomās funkcijas – ceļa būvniecībai – īstenošanai. Jēkabpils pilsētas pašvaldība ar 2017. gada 23. februāra lēmumu Nr.42 (protokols Nr.5, 3.§) nolēma pārņemt Jēkabpils pilsētas pašvaldības īpašumā Latvijas valstij Zemkopības ministrijas personā piederošo nekustamajā īpašumā ar kadastra Nr.5601 002 1189, Dolomīta iela 1, Jēkabpilī, ietilpstošās zemes vienības ar kadastra apzīmējumu 5601 002 0037 daļu aptuveni 5,7 ha platībā. Valsts meža zemes atsavināšana Jēkabpils pilsētas pašvaldībai ir nepieciešama pašvaldības autonomās funkcijas veikšanai – ceļa būvniecībai.Jēkabpils pilsētas pašvaldība 2017. gada 16. februāra izziņā Nr.3-1/80 norāda, ka saskaņā ar 2010. gada 4. marta Jēkabpils pilsētas pašvaldības saistošajiem noteikumiem Nr.6 „Jēkabpils pilsētas teritorijas plānojums ar grozījumiem 2007.–2019. gadam” zemes vienība ar kadastra apzīmējumu 5601 002 0037 atrodas DP7 teritorijā un tas nosaka nepieciešamību izstrādāt detālplānojumu šai teritorijai, lai detalizētu Jēkabpils pilsētas teritorijas plānojumā iezīmēto perspektīvās pilsētas nozīmes maģistrālās ielas – Dolomīta ielas – izbūves trasi. Jēkabpils pilsētas dome 09.02.2017. ir pieņēmusi lēmumu Nr.39 (protokols Nr.4, 17.§) „Par detālplānojuma izstrādi”. Detālplānojumā tiks precizēti transporta risinājumi un maģistrālo ielu sarkanās līnijas, pamatojoties uz „Jēkabpils apbraucamā ceļa pa Dolomīta ielu izbūves iespējas priekšizpēti”, kas skar zemes vienību ar kadastra apzīmējumu 5601 002 0037. Valsts vides dienesta Daugavpils reģionālā vides pārvalde ir izdevusi tehniskos noteikumus Nr.DA17TN0062 paredzētajai darbībai “Sēlijas pieslēgums TEN-T tīklam – Dienvidu tranzīta loka izveidošana Jēkabpils pilsētā – Brīvības ielas pārbūve, zemes vienībās ar kadastra apzīmējumiem 5601 002 1206; 5601 002 0284; 5601 002 0037, Jēkabpils pilsētā”.Zemkopības ministrija 2017. gada 24. aprīlī pilnvaroja Jēkabpils pilsētas pašvaldību īstenot darbības, kas saistītas ar valsts meža zemes – nekustamā īpašuma Dolomīta ielā 1, Jēkabpilī (kadastra Nr.5601 002 1189) sastāvā ietilpstošās zemes vienības ar kadastra apzīmējumu 5601 002 0037 daļas aptuveni 5,7 ha platībā – atsavināšanu, t.i., zemes vienības nodalīšanu apvidū, zemes robežu plāna izgatavošanu, topogrāfiskā plāna ar iezīmētu zemes vienību izgatavošanu, paliekošās un atdalītās (atsavināmās) zemes vienības meža inventarizāciju un zemes vienības mežaudzes novērtēšanu paliekošajai un atdalītajai (atsavināmajai) zemes vienībai. Jēkabpils pilsētas pašvaldība 2017. gada 30. oktobra vēstulē Nr.2.7.26/260 informēja Zemkopības ministriju, ka ir nodrošināta zemes vienības ar kadastra apzīmējumu 5601 002 0037 daļas 5,7265 ha platībā Dolomīta ielā 1, Jēkabpilī nodalīšana, kadastrālā uzmērīšana, meža inventarizācija un mežaudzes vērtības noteikšana.Nekustamais īpašums „Dolomīta iela” (nekustamā īpašuma kadastra Nr.5601 002 1174) (turpmāk – nekustamais īpašums „Dolomīta iela”) ar tajā ietilpstošo zemes vienību (kadastra apzīmējums 5601 002 1157), kas atdalīta no nekustamā īpašuma Dolomīta ielā 1, Jēkabpilī (kadastra Nr.5601 002 1157), 2017. gada 28. novembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Jēkabpils pilsētas zemesgrāmatas nodalījums Nr.100000573212).Kadastrālajā uzmērīšanā ir precizēta nekustamā īpašuma „Dolomīta iela” platība – 5,7265 ha. Atbilstoši Valsts meža dienesta 2017. gada 27. oktobra meža un meža zemes novērtējumam zemes kadastrālās vērtības un mežaudzes vērtības noteikšanai 2017. gadā zemes vienībā ar kadastra apzīmējumu 5601 002 1157 ietilpstošās meža zemes mežaudzes vērtība noteikta 10 164 *euro* apmērā.Lai īstenotu apbūvi – ceļa (ielas) būvniecību, ir nepieciešama atmežošana – zemes lietošanas veida maiņa. Meža likuma 41. panta pirmajā daļā noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo sektu novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr.889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”.Atmežošanas darbus veiks akciju sabiedrība „Latvijas valsts meži”, un pēc atmežošanas iegūtie kokmateriāli paliks akciju sabiedrības „Latvijas valsts meži” rīcībā. Lai Jēkabpils pilsētas pašvaldība līdz Ministru kabineta rīkojuma pieņemšanai varētu uzsākt ar plānotā ceļa (ielas) projektēšanu saistītās darbības, Zemkopības ministrija 2017. gada 14. decembrī pilnvaroja akciju sabiedrību „Latvijas valsts meži” slēgt vienošanos ar Jēkabpils pilsētas pašvaldību par valsts meža zemes – zemes vienības ar kadastra apzīmējumu 5601 002 1157 5,7265 ha platībā, kas atrodas Jēkabpilī un ietilpst nekustamajā īpašumā „Dolomīta iela” (kadastra Nr.5601 002 1174), – nodošanu Jēkabpils pilsētas pašvaldībai bezatlīdzības lietošanā uz diviem gadiem vai līdz zemes vienības īpašnieka maiņai no Zemkopības ministrijas uz Jēkabpils pilsētas pašvaldību, ja īpašnieka maiņa iestājas ātrāk, lai veiktu ceļa būvniecības projektēšanas darbus. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un akciju sabiedrība „Latvijas valsts meži” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Lai pēc valsts meža zemes atsavināšanas nodrošinātu ceļa būvniecību (ielas rekonstrukciju), tiks veikta atmežošana jeb meža pārveidošana citā zemes lietošanas veidā, tādējādi samazinot meža platību.Atmežošanas ietekme uz vidi tiek kompensēta ar Meža likumā noteikto kompensācijas mehānismu, kas paredz, ka to izmanto mežsaimniecības atbalsta programmu finansēšanai, lai veicinātu oglekļa dioksīda piesaistes palielināšanu, piemērošanos klimata pārmaiņām un bioloģiskās daudzveidības saglabāšanu normatīvajos aktos par Meža attīstības fondu noteiktajā kārtībā.Paredzētajai darbībai Valsts vides dienesta Daugavpils reģionālā vides pārvalde ir izdevusi tehniskos noteikumus, kuros ir vērtēta ietekme uz vidi, nosakot vides aizsardzības prasības, un ir atļauta esošās Dolomīta ielas pārbūve, jauna ielas posma būvniecība un meža zemes atmežošana. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta 2018. gada 6. janvārī Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav.  |
| 3. | Sabiedrības līdzdalības rezultāti | Iebildumi un priekšlikumi par rīkojuma projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Jēkabpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Jēkabpils pilsētas pašvaldība segs izdevumus, kas saistīti ar nekustamā īpašuma „Dolomīta iela” pārreģistrāciju uz Jēkabpils pilsētas pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Žagare 67027558

Inga.Zagare@zm.gov.lv